Bændur í Álftaveri óttast að brúna yfir Skálm á Mýrdalssandi geti tekið af . Áin hefur margfaldast eftir að kvíslar úr öðrum ám tóku að renna í hana . Áin Skálm við Álftaver hefur þar til í sumar þótt tiltölulega meinlítil bergvatnsá . En núna er hún gjörbreytt , búin að tvö - til þrefaldast að stærð og orðin leirbrúnt jökulfljót . Skálm hefur í vatnavöxtum síðustu daga náð uppundir brúarbitana . Stöð 2 / Björn Sigurðsson . Skýringanna er þó hvorki að leita til Skaftárhlaups né vatnavaxta síðustu daga heldur til breytinga við rætur Mýrdalsjökuls . Kvíslar undan jöklinum sem áður runnu í Múlakvísl og Leirá renna nú um farveg Skálmar . Bændum í Álftaveri lýst ekki á blikuna . „ Hún brýtur óhemjulega mikið land , bæði hérna ofan vegar og eins er hún að hlaða undir sig hérna neðan vegar líka sem veldur því að það hækkar á þeim varnargörðum sem þó eru fyrir og verja byggðina , “ segir Jóhannes Gissurarson , bóndi á Herjólfsstöðum , í viðtali í fréttum Stöðvar 2 . Breytingar við austurjaðar Mýrdalsjökuls valda því að kvíslar úr Múlakvísl og Leirá renna nú í Skálm . Grafík / Tótla . Mestar áhyggjur eru þó af sjálfri Skálmarbrú , sem er á hringveginum , en það er eina samgönguleiðin um héraðið . „ Það óneitanlega veldur áhyggjum ef brúna tekur af , “ segir Jóhannes . Raunar má þegar sjá dæmi um skemmdir því við eystri brúarsporðinn hefur áin rofið úr fyllingu í vatnavöxtum síðustu daga . Áin Skálm hefur breyst úr meinlítilli bergvatnsá í stærðar jökulfljót . Stöð 2 / Björn Sigurðsson . Múlakvísl er raunar fræg fyrir það að ryðja af sér brúm , síðast fyrir fjórum árum . En er hægt að grípa til varna ? „ Varðandi Múlakvíslina er í sjálfu sér ekkert að gera . Við ráðum því ekkert hvaðan hún kemur undan jökli , “ svarar Jóhannes . Hann telur annað gilda um Leirá . Henni megi verjast , segir hann , og hvetur til aðgerða . „ Maður verður að vona að það verði brugðist við því áður en illa fer . Það hlýtur jú að vera hægara að byggja varnargarða heldur en byggja nýja brú . “ Skaftárhlaupið sem nú er í rénum er það langstærsta sem mælingar ná til frá 1955 .